Сибғатуллоҳ Муҷадидӣ

Сибғатуллоҳ Муҷадидӣ ( Пашту سبحت الله مجدديدي,  21 апрели соли 1925 —  11 феврали 2019 ) — Пешвои рӯҳонии паштунҳо, фармондеҳи муҷоҳиддин  дар солҳои 1989-1992, президенти Афғонистон дар соли 1992. Ӯ дар Ҳирот таваллуд шудааст. Мансуб ба тариқати суфии нақшбандия. Дар солҳои 1940 дар Қоҳира дар илми теологияи исломӣ таҳсил кардааст. Ба Кобул баргашта, аз теология таълим медод. Оилаи ӯ дар давраи ҳукмронии Ҳафизулло Амин ба таъқиб гирифтор шуда буд. Соли 1979 дар қаламрави Покистон Ҷабҳаи миллии наҷоти Афғонистонро таъсис дод. 

27 апрели соли 1992 нерӯҳои шӯришӣ вориди Кобул шуданд ва 28 апрел Сибғатуллоҳ Муҷадидӣ вориди пойтахт шуд ва дар ҳузури дипломатҳои хориҷӣ қудратро аз дасти ноиби президенти режими собиқ Ҳатеф гирифт. Вай президенти Давлати Исломии Афгонистон, инчунин раиси Шӯрои Ҷиход (комиссияи иборат аз 51 нафар, ки дар асоси Созишномаи Пешовар таъин шудааст) шуд.
Соли 2004 раиси Конгресси умумиафғонистонии Луя Ҷирга буд. Дар ҳамон сол Муҷадидӣ қудратро ба гурӯҳи тоҷикони Бурҳонуддин Раббонӣ вогузор кард. Бо вуҷуди ин, ҷанги шаҳрвандӣ бо ин тамом нашуд. Фармондеҳони саҳроии паштун (Гулбиддин Ҳикматёр), тоҷик (Аҳмадшоҳи Масъуд, Исмоилхон) ва ӯзбек (Абдурашид Дӯстум) ҷангро байни худ идома медоданд.

Соли 2004 раиси Конгресси умумиафғонистонии Луя Ҷирга буд. Моҳи декабри соли 2005 раиси палатаи болоии (Мешрано Ҷирга) Маҷлиси миллии Афғонистон интихоб шуд.

Хабари марги Сибғатуллоҳ Муҷадидӣ 9 феврали соли 2016 нашр шуд, аммо қалбакӣ будааст. Ин хабари қалбакиро худи Муҷадидӣ бо ҳузур ва ширкаташ дар маросими бахшида ба 27-умин солгарди хуруҷи нерӯҳои Шӯравӣ аз Афғонистон дар рӯзи 15 феврал рад кард. Ӯ бар асари бемории тӯлонӣ 11 феврали соли 2019 дар манзилаш дар Кобул даргузашт. Ӯ 93-сола буд. Дар маросими дафни ӯ  даҳҳо ҳазор нафар ширкат доштанд ва худи маросими дафн бо вуҷуди таҳдиди террористии ҳамлаи террористӣ нисбатан ором ва бидуни талафот сурат гирифт. Ба ҷуз аз забони зодгоҳаш пашту, ӯ забонҳои дарӣ (ё форсӣ),  урду,  арабӣ ва инглисиро хуб медонист.
 Пайвандҳо 
 Сибғатуллоҳ Муҷаддидӣ

 Нигаред инчунин 
 Афғонистон
 Ҷанги Шӯравӣ дар Афғонистон
 Муҷоҳидини Афғонистон

 Эзоҳ 

Гурӯҳ: Президентҳои Афғонистон 
Гурӯҳ:Сиёсатмадорони Афғонистон
Гурӯҳ:Сарварони асри XX
Гурӯҳ:Википедия:Мақолаҳои бо сарчашма аз Викидода
Гурӯҳ:Даргузаштагони соли 2019
Гурӯҳ:Даргузаштагони 11 феврал
Гурӯҳ:Зодагони Кобул
Гурӯҳ:Зодагони соли 1925
Гурӯҳ:Зодагони 21 апрел